section_heading: Soundtrack
paragraph_text: Soundtrack i album s originalnom glazbom Tropske grmljavine objavljeni su 5. kolovoza 2008., tjedan prije premijere filma. Na soundtracku se nalaze pjesme The Temptations, MC Hammera, Creedence Clearwater Revivala, Edwina Starra i drugih glazbenika. Singl "Name of the Game" The Crystal Method s Ryuom bio je eksluzivni remiks na soundtracku. Pet pjesama, "North American Scum" LCD Soundsystema, "Sympathy for the Devil" The Rolling Stonesa, "For What It's Worth" Buffalo Springfielda, "Low" Flo Ride i T-Paina te Ludacrisova "Get Back", nisu se našle na soundtracku, iako se pojavljuju u filmu. Originalnu glazbu skladao je Theodore Shapiro, a izvodi je Hollywoodska studijska simfonija. William Ruthman s Allmusica nazvao je glazbu "... nježnom i inteligentnom satirom povijesti hollywoodske glazbe akcijskih filmova, skladanom od strane insajdera."